Balai Cerap Diraja, Greenwich (Inggeris: Royal Observatory, Greenwich; dahulu dikenali sebagai Royal Greenwich Observatory atau RGO) merupakan sebuah balai cerap yang terletak berhadapan dengan Sungai Thames di Greenwich, London. Bangunan ini memainkan peranan penting dalam sejarah ilmu falak dan pandu arah serta lebih dikenali sebagai lokasi meridian perdana.